L 151/50
LT
Europos Sąjungos oficialusis leidinys
2022 6 2
(44)
remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo metu dėl Kazachstano oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;
(45)
valstybės narės turėtų ir toliau tikrinti, ar oro vežėjai, kuriems pažymėjimai išduoti Kazachstane, iš tiesų laikosi atitinkamų tarptautinių saugos standartų: vykdyti prioritetinius visų tų vežėjų patikrinimus perone pagal Reglamentą (ES) Nr.
965/2012;
(46)
jei iš aktualios saugos informacijos paaiškėtų, kad dėl atitinkamų tarptautinių saugos standartų nesilaikymo kyla neišvengiama grėsmė saugai, Komisijai gali tekti imtis tolesnių veiksmų pagal Reglamentą (EB) Nr. 2111/2005;
Moldovos oro vežėjai (47)
2021 m. lapkričio mėn. Moldovos oro vežėjai Komisijos įgyvendinimo reglamentu (ES) 2021/2070 (9) buvo išbraukti iš Reglamento (EB) Nr. 474/2006 A priedo, išskyrus Air Moldova, Aerotranscargo ir Fly One, kurie niekada nebuvo įrašyti nei į A, nei į B priedą;
(48)
2022 m. kovo 31 d. raštu Moldovos civilinės aviacijos administracija (toliau – CAAM) pateikė informacijos ir naujausius duomenis apie saugos priežiūros veiklą 2021 m. lapkričio mėn. – 2022 m. kovo mėn. laikotarpiu.
Be naujausios informacijos apie taisomųjų veiksmų planą, parengtą remiantis 2021 m. rugsėjo mėn.
Sąjungos vertinimo vietoje vizitu, į CAAM pateiktą informaciją taip pat įtraukti naujausi duomenys, susiję su naujausiais Moldovos nacionalinės aviacijos teisės aktų sistemos pakeitimais;
(49)
išnagrinėjusi gautą informaciją ir dokumentus, Komisija mano, kad į likusias pastabas, pateiktas 2021 m. rugsėjo mėn. surengus vertinimo vietoje vizitą, deramai atsižvelgta ir gali būti laikoma, kad su jais susiję klausimai yra išspręsti.
Atsižvelgdama į padarytą pažangą, Komisija mano, jog pakanka, kad CAAM kasmet siųstų atnaujintus duomenis, kol nebus nuspręsta kitaip;
(50)
remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo metu dėl Moldovos oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;
(51)
valstybės narės turėtų ir toliau tikrinti, ar oro vežėjai, kuriems pažymėjimai išduoti Moldovoje, iš tiesų laikosi atitinkamų tarptautinių saugos standartų: vykdyti prioritetinius tų oro vežėjų patikrinimus perone pagal Reglamentą (ES) Nr.
965/2012;
(52)
jei iš aktualios saugos informacijos paaiškėtų, kad dėl atitinkamų tarptautinių saugos standartų nesilaikymo kyla neišvengiama grėsmė saugai, Komisijai gali tekti imtis tolesnių veiksmų pagal Reglamentą (EB) Nr. 2111/2005;
Pakistano oro vežėjai (53)
2007 m. kovo mėn.
Komisijos reglamentu (EB) Nr. 235/2007 (10) oro vežėjas Pakistan International Airlines įrašytas į Reglamento (EB) Nr. 474/2006 B priedą, o 2007 m. lapkričio mėn.
Komisijos reglamentu (EB) Nr.
1400/2007 (11) išbrauktas iš jo;
(54)
2020 m. birželio 24 d.
Pakistano federalinio aviacijos ministro pareiškime atskleista, kad daug Pakistano civilinės aviacijos administracijos (toliau – PCAA) išduotų piloto licencijų buvo gautos sukčiaujant;
(9) 2021 m. lapkričio 25 d.
Komisijos įgyvendinimo reglamentas (ES) 2021/2070, kuriuo dėl oro vežėjų, kuriems draudžiama vykdyti veiklą Sąjungoje arba kurių veiklai Sąjungoje taikomi apribojimai, sąrašo iš dalies keičiamas Reglamentas (EB) Nr. 474/2006 (OL L 421, 2021 11 26, p. 31).
(10) 2007 m. kovo 5 d.
Komisijos reglamentas (EB) Nr. 235/2007, iš dalies keičiantis Reglamentą (EB) Nr. 474/2006, sudarantį oro vežėjų, kuriems taikomas draudimas vykdyti veiklą Bendrijoje, Bendrijos sąrašą (OL L 66, 2007 3 6, p. 3).
(11) 2007 m. lapkričio 28 d.
Komisijos reglamentas (EB) Nr.
1400/2007, iš dalies keičiantis Reglamentą (EB) Nr. 474/2006, sudarantį oro vežėjų, kuriems taikomas draudimas vykdyti veiklą Bendrijoje, Bendrijos sąrašą (OL L 311, 2007 11 29, p. 12).